Raimondas Kašauskas

**Aleksandras Raimondas Kašauskas** (1934 m. spalio 10 d. Birikuose, Telšių valsčiuje – 2024 m. gegužės 28 d. Vilniuje) – Lietuvos rašytojas.

## Biografija
Brolis Stasys Kašauskas, žmona Vanda Kašauskienė.

Baigė Telšių Žemaitės vidurinę mokyklą. 1958 m. Vilniaus universitete baigė lietuvių kalbą ir literatūrą. 1954–1968 m. dirbo žurnalų „Genys“, 1969–1970 m. „Pergalė“ redakcijose, 1970–1973 m. LTSR rašytojų sąjungoje. Nuo 1961 m. buvo Lietuvos rašytojų sąjungos narys.

## Kūryba
Apsakymuose vaizduojama kaimo buitis ir inteligentų išgyvenimai. Apysakose vyrauja dorinės problemos, meilės, išdavystės, atsakomybės, prieraišumo žemei motyvai. Romanuose daugiausia vaizduojama kaimo kasdienybė, šviesesnės būties ieškančio individo dvasios kolizijos. Prozoje sukūrė simbolinį, apibendrintą žemaičių miestelį Juodsodę. Kūryboje siekiama iškelti konfliktiškus XX a. 6-9 dešimtmečio Lietuvos kaimo gyvenimo aspektus, derinama epinė naracija ir psichologiškumas. Parašė prozos knygų vaikams. Kūrinių išleista azerbaidžaniečių, bulgarų, estų, latvių, lenkų, rusų, slovakų, vokiečių kalbomis.

## Bibliografija

* Saloje. – Vilnius: Valstybinė grožinės literatūtos leidykla, 1960. – 94 p.
* Žmonės iš arti: apsakymai. – Vilnius: Valstybinė grožinės literatūros leidykla, 1961. – 169 p.
* Arvydas ir saulutė, vaikams. – Vilnius: Valstybinė grožinės literatūros leidykla, 1962. – 44 p., 2 leid. Vaga, 1975 m.
* Senojo miesto amžius: apysaka. – Vilnius: Vaga, 1966. – 184 p.
* Šiaurės krantas, vaikams. – Vilnius: Vaga, 1967. – 80 p.
* Suaugusiųjų žaidimai: apsakymai ir apysakos. – Vilnius: Vaga, 1969. – 310 p.
* Motociklininkai: apysaka. – Vilnius, 1973. – 294 p.
* Mažos mūsų nuodėmės: romanas. – Vilnius: Vaga, 1975. – 277 p.
* Gerumo kaina: romanas. – Vilnius: Vaga, 1978. – 229 p.
* Mano motinos akys: apysakos. – Vilnius: Vaga, 1979. – 421 p.
* Žaliuojančios kalvos: apysaka; Mažos mūsų nuodėmės: romanas. – Vilnius: Vaga, 1982. – 375 p., LSSR valstybinė premija, 1984 m.
* Gerumo kaina: romanas. 2-as patais. leid. – Vilnius: Vaga, 1983. – 229 p.
* Saulelė raudona: romanas. – Vilnius: Vaga, 1985. – 287 p.
* Medaus pieva, vaikams. – Vilnius: Vaga, 1988. – 135 p.
* Suaugusiųjų žaidimai: apysakos ir apsakymai. – Vilnius: Vaga, 1988. – 381 p.
* Motociklininkai: apysaka. 2-asis leid. – Vilnius: Vyturys, 1989. – 204 p.
* Vakaris vėjas: romanas. – Vilnius: Vaga, 1989. – 236 p.
* Visi žemės vaikai: romanas, apysaka. – Vilnius: Lietuvos rašytojų sąjunga, 1995. – 285 p.
* Devynios senų ir naujų laikų istorijos: apysakos. – Vilnius: Žuvėdra, 2001. – 429 p.
* Gailestis: apysaka. – Vilnius: Žuvėdra, 2003. – 396 p.
* Milijoną! arba Stokholmo sindromas: romanas. – Vilnius: Vaga, 2006. – 140 p. – ISBN 5-415-01854-9
* Laukimas: romanas. – Vilnius: Vaga, 2007. – 413 p. – ISBN 978-5-415-02017-1
* Badmetis, arba Žali akiniai arkliams: romanas. – Vilnius: Versus aureus, 2009. – 446 p. – ISBN 978-9955-34-237-3
* Paslaptis: romanas. – Vilnius: Versus aureus, 2012. – 384 p.
* Sirenų dainos: du romanai. – Vilnius: Versus aureus, 2014. – 496 p.
* Kiti dievai: apysakos ir apsakymai. Vilnius: Žuvėdra, 2019. – 312 p.
* Kalnas: apsakymai, pamatymai, interviu. – Vilnius: Žuvėdra, 2023. – 496 p.


## Filmografija
* Suaugusių žmonių žaidimai, pagal apsakymą „Didelių žmonių žaidimai“, 1967 m., rež. Ilja Rudas-Gercovskis, Algimantas Kundelis, Marijonas Giedrys
* Mažos mūsų nuodėmės, pagal romaną, 1979 m., rež. Henrikas Šablevičius
* Sūnus paklydėlis, pagal apysaką „Žaliuojančios kalvos“, 1985 m., rež. Marijonas Giedrys

## Įvertinimas
* 1969 m. Žemaitės literatūrinė premija už apysaką „Žaizdos“
* 1982 m. LTSR nusipelnęs kultūros veikėjas
* 1984 m. LTSR valstybinė premija
* 2018 m. žurnalo „Varpai“ premija už prozą

## Šaltiniai